Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 58/14/4401	Komárno, 14.5.2015
EEČ : 2-30-83-2015

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov.

Rozhodol: 	prokurátorka Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 21.3.2014, spisová značka 2 Pv 58/14/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 18. januára 2014 v čase okolo 16.45 hod. v obci XXXXX viedol osobné motorové vozidlo značky Ford Focus EČ: XXXXX, pričom počas prechádzania ľavotočivou zákrutou v dôsledku toho, že sa riadne nevenoval vedeniu vozidla, zišiel mimo cesty na trávnatú časť vozovky, kde narazil do oplotenia materskej škôlky a následne do plynovej prípojky, ktorú poškodil a z ktorej začal unikať plyn, uvedeným konaním pre XXXXX bola spôsobená škoda vo výške 1.154,38 Eur.

Uznesením prokurátora Okresnej prokuratúry XXXXX zo dňa 21.3.2014, spisová značka 2 Pv 58/14/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Prokurátorka Okresnej prokuratúry XXXXX dňa 21.3.2014 pod sp. zn. 2Pv 58/14/4401-9 postupom podľa § 216 odsek 1 písmeno a), písmeno b), písmeno c) Trestného poriadku podmienečne zastavila trestné stíhanie vedené proti obvinenému XXXXX pre prečin podľa § 288 Trestného zákona, ktorého sa dopustil  na tom skutkovom základe, že dňa 18. januára 2014 v čase okolo 16.45 hod. v obci XXXXX viedol osobné motorové vozidlo značky Ford Focus EČ: XXXXX pričom počas prechádzania ľavotočivou zákrutou v dôsledku toho, že sa riadne nevenoval vedeniu vozidla, zišiel mimo cesty na trávnatú časť vozovky, kde narazil do oplotenia materskej škôlky a následne do plynovej prípojky, ktorú poškodil a z ktorej začal unikať plyn, uvedeným konaním pre XXXXX bola spôsobená škoda vo výške 1.154,38 Eur. 

	Podľa § 216 odsek 2 Trestného poriadku bola určená skúšobná doba na dobu 12 mesiacov.

	Uznesenie  nadobudlo právoplatnosť  31.3.2014.

	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovej aj ďalším uloženým obmedzeniam, rozhodne orgán, ktorý trestné stíhanie  v prvom stupni podmienečne zastavil, že sa obvinený osvedčil, inak rozhodne, a to prípadne aj počas skúšobnej doby, že sa v trestnom stíhaní pokračuje.

	Skúšobná doba podmienečne zastaveného trestného stíhania obvineneného uplynula dňom 31. marca 2015.

	Na obvineného boli zabezpečené správy z miesta bydliska, výpis z evidencie priestupkov, ako i odpis z registra trestov a výpis z evidenčnej karty vodiča, pričom bolo zistené, že v skúšobnej dobe podmienečne zastaveného trestného stíhania viedol riadny život, a preto je možné rozhodnúť o jeho osvedčení.

	S poukazom na vyššie uvedené skutočnosti bolo na mieste rozhodnúť tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Melinda Slivková
prokurátorka